turjo4nis/wikipedia-bn-dump-20250701 huggingface dataset:
ডেভিড মর্গ্যান

ফ্রেডেরিক ডেভিড মর্গ্যান, ওবিই, ডিএল (জন্ম: ৬ অক্টোবর, ১৯৩৭) ট্রেডেগার এলাকায় জন্মগ্রহণকারী ওয়েলসের ক্রিকেট প্রশাসক ও সাবেক আইসিসি সভাপতি। এরপূর্বে তিনি ইংল্যান্ড এবং ওয়েলস ক্রিকেট বোর্ড ও গ্ল্যামারগন কাউন্টি ক্রিকেট ক্লাবের চেয়ারম্যান ছিলেন। বর্তমানে ডেভিড মর্গ্যান মেরিলেবোন ক্রিকেট ক্লাবের সভাপতির দায়িত্ব পালন করছেন।

কর্মজীবন 
১৯৯৩ সালে গ্ল্যামারগন ক্রিকেট ক্লাবের সাবেক চেয়ারম্যান টনি লুইসের স্থলাভিষিক্ত হন ও ১৯৯৭ সাল পর্যন্ত এ পদে ছিলেন। তারপর তিনি ইসিবি বোর্ডের চেয়ারম্যান লর্ড ম্যাকলারিনের সহকারী হিসেবে যোগ দেন। ২০০২ সালে ম্যাকলারিন দায়িত্ব ছেড়ে দিলে মর্গ্যান নির্বাচনে প্রতিদ্বন্দ্বিতা করেন। অক্টোবর, ২০০২ সালে নতুন চেয়ারম্যান হিসেবে নির্বাচিত হন। প্রতিদ্বন্দ্বী প্রার্থী মাইক সোপারের বিপক্ষে অবস্থান নিয়ে ১১ ভোটের আটটি ভোট লাভ করেন। কিন্তু, ২০০৪ ও ২০০৬ সালে নির্বাচনে তার বিপক্ষে কেউ প্রতিদ্বন্দ্বিতা না করায় পুণঃনির্বাচিত হন তিনি। ২০০১ সাল থেকে ইউরোপিয়ান ইলেকট্রিক্যাল স্টিলসে বাণিজ্যিক পরিচালক হিসেবে ব্যবসায়ে সম্পৃক্ত রয়েছেন ডেভিড মর্গ্যান।

আইসিসি সভাপতি 
২০০৭ সালে আইসিসি’র সভাপতি প্রার্থী হিসেবে নির্বাচনে অংশগ্রহণ করেন। প্রতিদ্বন্দ্বী প্রার্থী শরদ পওয়ারের সাথে সমানসংখ্যক ভোট লাভ করায় শর্ত মোতাবেক উভয়েই সভাপতি হিসেবে দায়িত্ব পান। জুন, ২০০৮ সালে মর্গ্যান দুই বছরের জন্য ও পরবর্তীকালে পওয়ার তার সভাপতির পদ অলঙ্কৃত করেন।

২০০৮ সালে ক্রিকেটে অমূল্য সেবা প্রদান করায় তাকে ওবিই পদবীতে ভূষিত করা হয়। ২০১৪-১৫ মৌসুম থেকে মেরিলেবোন ক্রিকেট ক্লাবের সভাপতির দায়িত্ব পালন করছেন।

তথ্যসূত্র

আরও দেখুন 
 আ হ ম মোস্তফা কামাল
 মেরিলেবোন ক্রিকেট ক্লাব
 আইসিসি সভাপতিদের তালিকা

বহিঃসংযোগ 
 
ECB Factfile

১৯৩৭-এ জন্ম
অর্ডার অব দ্য ব্রিটিশ এম্পায়ার পদক বিজয়ী
আইসিসি সভাপতি
ওয়েলসীয় ক্রিকেট প্রশাসক
জীবিত ব্যক্তি
মেরিলেবোন ক্রিকেট ক্লাবের সভাপতি
অফিসার্স অব দি অর্ডার অব দ্য ব্রিটিশ এম্পায়ার
সাজিদুল ইসলাম

সাজিদুল ইসলাম (জন্ম: ১৮ জানুয়ারি ১৯৮৮) হলেন রংপুরে জন্মগ্রহণকারী একজন বাংলাদেশী ক্রিকেটার। তিনি বা-হাতি ব্যাটসম্যান ও বা-হাতি ফাস্ট-মিডিয়াম বোলার হিসেবে দলে খেলে থাকেন। তিনি ২০০৩/০৪ মৌসুমে বাংলাদেশ অনূর্ধ্ব-১৭ দলে এবং ২০০৬/০৭ মৌসুমে বাংলাদেশ ক্রিকেট বোর্ড একাডেমির হয়ে খেলেন।

ঘরোয়া জীবন
তিনি ২০০৫/০৬ মৌসুমে বাংলাদেশের প্রথম শ্রেণীর ক্রিকেট দল বরিশাল বিভাগের হয়ে খেলেন। প্রথম দুই মৌসুমে তিনি ৪ টি প্রথম-শ্রেণীর উইকেট নেন, তার সেরা বোলিং পরিসংখ্যান ছিল ঢাকা বিভাগের বিপক্ষে যেখানে তিনি ৬১ রানে ৫ উইকেট নেন। ২০১২-১৩ মৌসুমে সালে সাজিদ রংপুর বিভাগ ক্রিকেট দলে খেলেন ও মৌসুমে মোট ২৪টি উইকেট নেন। পাশাপাশি ২০১৩ সাল থেকে বাংলাদেশ প্রিমিয়ার লিগের দল সিলেট রয়্যালসের হয়ে খেলে থাকেন।

আন্তর্জাতিক জীবন
২০০৭ সালের ডিসেম্বরে, বাংলাদেশ দলের নিউজিল্যান্ড সফরকালে সৈয়দ রাসেল আঘাত পেলে সাজিদ তার বদলি খেলোয়াড় হিসাবে দলে ডাক পান। ২০০৮ সালের ৪ জানুয়ারী তার টেস্ট অভিষেক হয়।  অভিষেক ম্যাচে তিনি ৭১ রানে ২ উইকেট নেন, যার মধ্যে টেস্ট ক্রিকেটে নিজের দ্বিতীয় বলে উইকেট নেওয়ার কৃতিত্বও ছিল। ২০১৩ সালে, হারারেতে জিম্বাবুয়ের বিপক্ষে খেলতে নেমে তিনি টেস্টে প্রত্যাবর্তন করেন

তথ্যসূত্র

বহিঃসংযোগ
 
 

বাংলাদেশী ক্রিকেটার
১৯৮৮-এ জন্ম
জীবিত ব্যক্তি
বাংলাদেশের টেস্ট ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
সিলেট স্ট্রাইকার্সের ক্রিকেটার
বরিশাল বিভাগের ক্রিকেটার
রংপুর বিভাগের ক্রিকেটার
ফরচুন বরিশালের ক্রিকেটার
মোহামেডান স্পোর্টিং ক্লাবের ক্রিকেটার
গাজী গ্রুপের ক্রিকেটার
ভিক্টোরিয়া স্পোর্টিং ক্লাবের ক্রিকেটার
বাংলাদেশ উত্তরাঞ্চলের ক্রিকেটার
বাংলাদেশ মধ্যাঞ্চলের ক্রিকেটার
রংপুর জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
রংপুর ক্রিকেট গার্ডেন

রংপুর ক্রিকেট গার্ডেন বাংলাদেশের রংপুরে অবস্থিত একটি প্রথম শ্রেণির ক্রিকেট মাঠ। এটি রংপুর স্টেডিয়ামের দক্ষিণ পাশে অবস্থিত।

২০০০-এর দশকের মাঝামাঝি পর্যন্ত মাঠটি অবহেলায় পড়েছিল কিন্তু ২০১২ সালে রংপুর বিভাগ ক্রিকেট দল পুনগঠিত হলে স্টেডিয়ামটি তাদের হোমগ্রান্ড হিসাবে ব্যবহারের জন্য সংস্কার করা হয়। ২০১২ সাল থেকে রংপুর বিভাগ ক্রিকেট দল এখানে তিনটি প্রথম শ্রেণির ম্যাচ খেলেছে এবং একই সময়ে এখানে আরও তিনটি প্রথম শ্রেণির ম্যাচ হয়েছে। ২০১২-১৩ মৌসুম থেকে শুরু থেকে, বার্ষিক জাতীয় অনূর্ধ্ব-১৮ চ্যাম্পিয়নশিপের বেশ কয়েকটি ম্যাচ এখানে অনুষ্ঠিত হয়েছে ‍(যার মধ্যে ২০১৫-১৬ এর ফাইনালও রয়েছে)‌‌।

আরও দেখুন
 বাংলাদেশের স্টেডিয়ামের তালিকা
 বাংলাদেশের ক্রিকেট মাঠের তালিকা

তথ্যসূত্র

বহিঃসংযোগ
ক্রিকেট আর্কাইভে রংপুর ক্রিকেট গার্ডেন
ক্রিকইনফোতে রংপুর ক্রিকেট গার্ডেন

বাংলাদেশের ক্রিকেট মাঠ
রংপুর বিভাগের ভবন ও স্থাপনা
রংপুরের ক্রীড়া অনুষ্ঠানস্থল
রংপুর স্টেডিয়াম

রংপুর স্টেডিয়াম ১৯৬৮ সালে প্রতিষ্ঠিত বাংলাদেশের একটি জেলা পর্যায়ের স্টেডিয়াম। এটি রংপুর সিটি কর্পোরেশনের রংপুর ক্রিকেট গার্ডেন এর উত্তরে পুলিশ লাইন ও ইসলামপুর জামে মসজিদ এর পাশে অবস্থিত। ২০২২ সালের ২৮ মে স্টেডিয়ামটির নাম পরিবর্তন করে 'শেখ রাসেল স্টেডিয়াম' করা হয়। স্টেডিয়ামটি জাতীয় ক্রীড়া পরিষদের মালিকানাধীন এবং অবকাঠামো পরিচালনা ও রক্ষণাবেক্ষণের দায়িত্বে রয়েছে স্থানীয় রংপুর জেলা ক্রীড়া সংস্থা।

উল্লেখযোগ্য আয়োজন 

 ১৭-২৮ জুন, ২০১৯ঃ এই ভেন্যুতে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৯’-এর রংপুর জোনের প্রতিযোগিতা হয়।
২০ জুন, ২০১৯ঃ এই ভেন্যুতে বাংলদেশ ফুটবল ফেডারেশনের উদ্যোগে 'বাফুফে-ইউনিসেফ অনূর্ধ্ব-১৬ জাতীয় মহিলা ফুটবল চ্যাম্পিয়নশিপ-২০১৯(ট্যালেন্ট হান্ট)’-এর রংপুর জোনের প্রতিযোগিতা শুরু হয়।

আরও দেখুন
 বাংলাদেশের ক্রীড়া স্থাপনাসমূহ

তথ্যসূত্র

বহিঃসংযোগ

বাংলাদেশের স্টেডিয়াম
বাংলাদেশের ক্রিকেট মাঠ
বাংলাদেশের ফুটবল মাঠ
রংপুর রাইডার্স
রংপুর বিভাগের ভবন ও স্থাপনা
রংপুরের ক্রীড়া অনুষ্ঠানস্থল
বাঙ্গরাবাজার থানা

বাঙ্গরা বাজার থানা বাংলাদেশের কুমিল্লা জেলার অন্তর্গত মুরাদনগর উপজেলার একটি থানা। ওসি হিসেবে দায়িত্ব পালন করছেন পুলিশ পরিদর্শক মাহফুজুর রহমান ।

প্রতিষ্ঠাকাল 
মুরাদনগর উপজেলা ২২টি ইউনিয়নের বৃহত্তর একটি উপজেলা হওয়ায় প্রশাসনিকভাবে বিভক্ত করে ২০১০ সাল থেকে বাঙ্গরাবাজারকে নতুন থানায় রূপান্তরের জন্য দাবি জানিয়ে আসছিল এলাকাবাসী। পরবর্তীতে ২০১৩ সালের ২০ এপ্রিল জেলার মুরাদনগর উপজেলার মকলিশপুরে স্থানীয় এক জনসভায় বাঙ্গরাবাজারকে প্রশাসনিক থানা করার জন্য প্রধানমন্ত্রীর নিকট এলাকাবাসীর দাবির প্রেক্ষিতে ২০১৫ সালের ১৪ সেপ্টেম্বর সচিবালয়ে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠকে প্রধানমন্ত্রী শেখ হাসিনা মুরাদনগর থানা থেকে পৃথক করে ১০টি ইউনিয়ন নিয়ে বাঙ্গরাবাজার নামে নতুন থানার অনুমোদন দেন।

প্রশাসনিক এলাকাসমূহ 
মুরাদনগর উপজেলার ১০টি ইউনিয়নের প্রশাসনিক কার্যক্রম বাঙ্গরাবাজার থানার আওতাধীন।

ইউনিয়নসমূহ:
 ১নং শ্রীকাইল
 ২নং আকুবপুর
 ৩নং আন্দিকোট
 ৪নং পূর্বধইর পূর্ব
 ৫নং পূর্বধইর পশ্চিম
 ৬নং বাঙ্গরা পূর্ব
 ৭নং বাঙ্গরা পশ্চিম
 ৮নং চাপিতলা
 ১২নং রামচন্দ্রপুর উত্তর
 ২২নং টনকী

আরও দেখুন 
 মুরাদনগর উপজেলা
 কুমিল্লা জেলা

তথ্যসূত্র

বহিঃসংযোগ 

কুমিল্লা জেলার থানা
মুরাদনগর উপজেলা
লেমন ট্রি হোটেলস্

লেমন ট্রি হোটেলস্ হলো বহু সংখ্যাক হোটেল চেইন মালিকানাধীন ভারত ভিত্তিক একটি কোম্পানী। এর যাত্রা আরম্ভ হয় ২০০২ সালে, এবং বর্তমানে কোম্পানীটি ২৭ টির মতো হোটেল এর মালিক এবং তারা যে হোটেল ব্যবসা পরিচালনা করছে যেখানে অন্তত ৩০০০ টি কামড়া রয়েছে যা ভারতের ১৬ টি বিভিন্ন নগড়ীতে ছড়িয়ে আছে।
লেমন ট্রি হোটেলস্ ২০০২ সালে পাটু কেসয়ানী কর্তৃক প্রতিষ্ঠিত হয়েছিল। প্রথম লেমন ট্রি হোটেল এর উদ্ভোদন করা হয়েছিল ২০০৪ সালের জুন মাসে গুরাগাতেঁ।এটা ছিল উদিয়োগ বিহার এ যার রুম সংখ্যা ছিল ৪৯ টি।

প্রতিষ্ঠানটি ৩ ব্যান্ডের আদলে তাদের ব্যবসা পরিচালনা করে থাকে: লেমন ট্রি প্রিমিয়ার (উচ্চবিত্ত), লেমন ট্রি হোটেলস (মধ্যবিত্ত) এবং রেড ফক্স হোটেলস্ (স্বল্পমূল্য)।
ভারতে, অত্র মালিকানাধীন হোটেল সমূহ মূল মূল স্থান সমূহে অবস্থিত যেমন, আহমেদাবাদ, আরাঙ্গাবাদ, বেঙ্গালুরু, চান্ডিগড়, চেন্নাই, দেহরাদুন, দিল্লী, গোঁয়া, গুরঁগা, গাজিয়াবাদ, হাইদ্রারাবাদ, ইন্দোর, জয়পুর, কেরালা, নদীয়া, পুনে এবং বড়োদরা।

লেমন ট্রি হোটেলস্ তাদের পরিকল্পনায় ২০১৮ সালের ভেতরে তাদের সকল হোটেল সমূহকে ৮০০০ রুম বিশিষ্ট হোটেলে পরিনত করবে বলে জানিয়েছে।বিভিন্ন এলাকা যেমন মুম্বাই, পুনে, কলকাতা, কম্বাতোরে, দাহেজ, জম্মু, মানেস্বর, ট্রিচি, সিমলা এবং উদয়পুর এ হোটেল নির্মানের কাজ চলছে।

কোর্পোরেট সোশ্যাল রেসপন্সিবিলিটি
শারিরিক ভাব অক্ষম কর্মচারীদের জন্য সুব্যবস্থা
বর্তমানে, ১৩% গ্রুপ কর্মচারীরা এধরনের জনসংখ্যা হতে নেয়া হয়ে থাকে। লেমন ট্রি এমন একটি মানদন্ড প্রক্রিয়া দাড়া করিয়েছে যেখানে শারীরিকভাবে অক্ষম ব্যক্তিদেরকে একটি ভারতীয় হোটেলর মূল পরিকল্পনার অংশ হিসাবে একিভূত করা যায়।

নিরাপত্তা কুকুর নীতি
লেমন ট্রি হোটেল কোম্পানী এধরনের অধিগ্রহণের বাইরেও রাস্তার কুকুর সমূহকে অধিগ্রহণ করে থাকে এবং লেমন ট্রি দল কর্তৃক তাদের পরিচর্যা করা হয়। এই হোটেলটিকে ভারতের সর্ববৃহৎ রাস্তার কুকুর অধিগ্রহণকারী হোটেল হিসাবে সুপরিচিত।

তথ্যসূত্র 

২০০২-এ দিল্লিতে প্রতিষ্ঠিত
দিল্লীর কোম্পানি
দিল্লি ভিত্তিক কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
লখনউ মেইল

লখনউ মেইল ট্রেন হলো ভারতের অন্যতম গুরুত্বপূর্ণ রাজ্য উত্তর প্রদেশের রাজধানী লখনউ থেকে ভারতের রাজধানী দিল্লিতে যাওয়া-আসা কারী একটি রেল পরিসেবা। এই ট্রেনটির বিশেষত্ব হলো এটি ভারতের সর্বোচ্চ বগি সংবলিত ট্রেন যার বগি সংখ্যা ২৬ টি। এটি এই পথের সবচেয়ে গুরুত্বপূর্ণ ট্রেন যার কিনা আইএসও৯০০০ সনদ আছে; যা এটি পেয়েছিল ভোপাল এক্সপ্রেসের পরে।

বিশাল দেশ এবং নাগরিকদের অর্থনৈতিক অবস্থান বিবেচনায় ভারতে রেল ব্যবস্থা জনগনের যাতায়াতের জন্য একটি প্রয়োজনীয় এবং আবশ্যিক ব্যবস্থা। পুরো ভারত জুড়ে ১৫০,০০০ কিমি ব্যাপী রেল লাইন এই দাবীর পক্ষে যৌক্তিকতা প্রকাশ করে মাত্র। ২০১৪-১৫ অর্থ বছরে পুরো ভারতে সকল ট্রেন মিলে ৮৩৯.৭০ কোটি জনগনকে এক স্থান থেকে অন্য স্থানে পৌছে দিয়েছে। ভারতে ট্রেনের প্রথম প্রচলন শুরু হয় ১৮৫৩ সালে এবং ১৯৫১ সালে পুরো রেলব্যবস্থাকে সরকারিকরণ করা হয় এবং একটি প্রতিষ্ঠানে পরিনত করা হয় যা একত্রে ভারতীয় রেল নামে পরিচিত। একত্রিত হবার পর থেকেই ভারতীয় রেল ব্যবস্থাকে বিশ্বের সবচেয়ে বড় রেল ব্যবস্থা হিসাবে ধরা হয়। ভারতীয় রেলব্যবস্থা ১৯ টি অঞ্চলে বিভক্ত এবং এখানে ৬৮ টি বিভাগ রয়েছে।

ট্রেনটিতে আছে সিবিসি কাপ্লিং যা কিনা ট্রেন চলার সময় কম ঝাকি উৎপাদন করে যাত্রীদের যাত্রাকে আরামদায়ক করে এবং বগি সমূহ একে অন্যের সহিত খুব শক্তভাবে এঁটে রাখতে সহায়তা করে। ট্রেনটি বিশাল সংখ্যাক যাত্রীকে এটার ভেতরে নিতে সক্ষম। ট্রেনটিতে আছে ভারতের মধ্যে সর্বোচ্চ সংখ্যাক এসি বগি যার পরিমাণ ১১ টি (রাজধানী ও শতাব্দী ট্রেন উচ্চ সেবার বাইরে একমাত্র গুজরাত মেইল ট্রেন নং ১২৯০১/১২৯০২ ব্যতীত যার এসি বগি সংখ্যা ১২)। বিভিন্ন ধরনের বুকিং শ্রেণীর মধ্যে আছে এসি-১, এসি-২, এসি-৩, স্রিপার এবং জেনারেল।

যাত্রা 
দিল্লি থেকে ট্রেনটি(#১২২৩০) যাত্রা আরম্ভ করে রাত ২২:১০ মিনিটে এবং পরবর্তী সকাল ০৬:৪৫ মিনিটে তা লখনউতে পৌছে যায়। ফিরতি ট্রেনটি লখনউ ছেড়ে যায় ২২:১৫ মিনিটে এবং দিল্লি পৌঁছে যায় সকাল ৭:১০ মিনিটে। লখনউ এক্সপ্রেস তার ৮ ঘণ্টার যাত্রাতে ৪৯৩ কি মি পথ অতিক্রম করে যে যে স্থান সমূহ স্পর্শ করে সেগুলি হলো লখনউ, হারদৌ, শাহজাহানপুর, বেরিলি, রামপুর, মোরাদাবাদ, হাপুর, গাজিয়াবাদ, নতুন দিল্লি। ট্রেনটি সপ্তাহের ৭ দিনই যাতায়াত করে এবং এই পথে সবচেয়ে জনপ্রিয় ট্রেন হিসাবে সুপরচিত।

তথ্যসূত্র 

ভারতের মেইল ট্রেন
ভারতের নামযুক্ত যাত্রীবাহী ট্রেন
উত্তর প্রদেশের পরিবন ব্যবস্থা
দিল্লির পরিবহন
দিল্লির রেল পরিবহন
মুরাদনগর থানা

মুরাদনগর থানা বাংলাদেশের কুমিল্লা জেলার অন্তর্গত মুরাদনগর উপজেলার একটি থানা।উপজেলাটি ২২ টি ইউনিয়ন হলেও মুরাদনগর থানা ১২টি ইউনিয়ন নিয়ে গঠিত। ওসি হিসেবে দায়িত্ব পালন করেছেন পুলিশ পরিদশক জাহিদুর রহমান।

প্রতিষ্ঠাকাল 
১৮৫৮ সালে মুরাদনগর থানা প্রতিষ্ঠিত হয়।

প্রশাসনিক এলাকাসমূহ 
মুরাদনগর উপজেলার ১২টি ইউনিয়নের প্রশাসনিক কার্যক্রম মুরাদনগর থানার আওতাধীন।

ইউনিয়নসমূহ:
 ৯নং কামাল্লা
 ১০নং যাত্রাপুর
 ১১নং রামচন্দ্রপুর দক্ষিণ
 ১৩নং মুরাদনগর সদর
 ১৪নং নবীপুর পূর্ব
 ১৫নং নবীপুর পশ্চিম
 ১৬নং ধামঘর
 ১৭নং জাহাপুর
 ১৮নং ছালিয়াকান্দি
 ১৯নং দারোরা
 ২০নং পাহাড়পুর
 ২১নং বাবুটিপাড়া

আরও দেখুন 
 মুরাদনগর উপজেলা
 কুমিল্লা জেলা

তথ্যসূত্র

বহিঃসংযোগ 

কুমিল্লা জেলার থানা
মুরাদনগর উপজেলা
সিলেট বিভাগ ক্রিকেট দল

সিলেট বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে সিলেট বিভাগের প্রতিনিধিত্ব করে। দলটি সিলেট স্টেডিয়ামে সবচেয়ে বেশি ম্যাচ খেলে থাকে। ২০০১/০২ মৌসুমে একদিনের ক্রিকেট লীগে চ্যাম্পিয়ন হয়।

রেকর্ড

খেলোয়াড়েরা
জাকের আলী,
অমিত আহমেদ,
আবু জায়েদ রাহী,
রেজাউর রহমান,
খালেদ আহমেদ,
নাসুম আহমেদ,
রাহাতুল ফেরদৌস,
ইবাদত হোসাইন,
তৌফিক খান,
শাহানূর রহমান,
অলোক কাপালি,
এনামুল হক জুনিয়র,
সায়েম আলম ,
শাহনাজ আহমেদ,
জাকির হাসান,

তথ্যসূত্র

বহিঃসংযোগ
 দলের প্রোফাইল

বাংলাদেশের প্রথম-শ্রেণীর ক্রিকেট দল
সিলেট বিভাগ
১৯৯৯-এ বাংলাদেশে প্রতিষ্ঠিত
কিশানগঞ্জ লোকসভা কেন্দ্র

কিশানগঞ্জ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
কিশানগঞ্জ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
 বাহাদুরগঞ্জ
 ঠাকুরগঞ্জ
 কিশানগঞ্জ
 কোচাধামান
 অমৌর
 বাইসি

সাংসদ
কিশানগঞ্জ লোকসভা কেন্দ্রের সাংসদদের তালিকা দেওয়া হল:
১৯৭১: জামিলুর রহমান, ভারতীয় জাতীয় কংগ্রেস
১৯৭৭: হালিমুদ্দিন আহমেদ, জনতা পার্টি
১৯৮০: জামিলুর রহমান, ভারতীয় জাতীয় কংগ্রেস
১৯৮৯: এম. জে. আকবর, কংগ্রেস (আই)
১৯৯১: সৈয়দ সাহাবুদ্দিন, জনতা দল
১৯৯৬: মোহাম্মদ তসলিমুদ্দিন, জনতা দল
১৯৯৮: মোহাম্মদ তসলিমুদ্দিন, রাষ্ট্রীয় জনতা দল
১৯৯৯: সৈয়দ শাহনওয়াজ হুসেন, ভারতীয় জনতা পার্টি
২০০৪: মোহাম্মদ তসলিমুদ্দিন, রাষ্ট্রীয় জনতা দল
২০০৯: মহম্মদ আশারুল হক, ভারতীয় জাতীয় কংগ্রেস
২০১৪: মহম্মদ আশারুল হক, ভারতীয় জাতীয় কংগ্রেস

নির্বাচনী ফলাফল

তথ্যসূত্র

আরও দেখুন
 কিশানগঞ্জ জেলা
 লোকসভা কেন্দ্রগুলির তালিকা

বিহারের লোকসভা কেন্দ্র
কিশানগঞ্জ জেলা
কাটিহার লোকসভা কেন্দ্র

কাটিহার লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র 
কাটিহার লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
 কাটিহার
 কাদোয়া
 বলরামপুর
 প্রাণপুর
 মণিহারি
 বারারি

সাংসদ 
কাটিহার লোকসভা কেন্দ্রের সাংসদদের তালিকা দেওয়া হল:
 ১৯৫৭: অবধেশ কুমার সিং, ভারতীয় জাতীয় কংগ্রেস
 ১৯৫৮: ভোলানাথ বিশ্বাস, ভারতীয় জাতীয় কংগ্রেস
 ১৯৬২: প্রিয়া গুপ্তা, প্রজা সোশ্যালিস্ট পার্টি
 ১৯৬৭: সীতারাম কেশরী, ভারতীয় জাতীয় কংগ্রেস
 ১৯৭৭: যুবরাজ, জনতা পার্টি
 ১৯৮০: তারিক আনোয়ার, ভারতীয় জাতীয় কংগ্রেস
 ১৯৮৪: তারিক আনোয়ার, ভারতীয় জাতীয় কংগ্রেস
 ১৯৮৯: যুবরাজ, জনতা দল
 ১৯৯১: মোহাম্মদ ইউনুস সালিম, জনতা দল
 ১৯৯৬: তারিক আনোয়ার, ভারতীয় জাতীয় কংগ্রেস
 ১৯৯৮: তারিক আনোয়ার, ভারতীয় জাতীয় কংগ্রেস
 ১৯৯৯: নিখিল কুমার চৌধুরী, ভারতীয় জনতা পার্টি
 ২০০৪: নিখিল কুমার চৌধুরী, ভারতীয় জনতা পার্টি
 ২০০৯: নিখিল কুমার চৌধুরী, ভারতীয় জনতা পার্টি
 ২০১৪: তারিক আনোয়ার, জাতীয়তাবাদী কংগ্রেস পার্টি

নির্বাচনী ফলাফল

তথ্যসূত্র

আরও দেখুন 
 কাটিহার জেলা
 লোকসভা কেন্দ্রগুলির তালিকা

বিহারের লোকসভা কেন্দ্র
কাটিহার জেলা
পূর্ণিয়া লোকসভা কেন্দ্র

পূর্ণিয়া লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
পূর্ণিয়া লোকসভা কেন্দ্রটি ছয়টি বিধানসভা কেন্দ্র নিয়ে গঠিত। এগুলি হল:
 কসবা
 বনমনখি
 রুপাউলি
 ধামদহ
 পূর্ণিয়া
 কোরহা

সাংসদ
পূর্ণিয়া লোকসভা কেন্দ্রের সাংসদের তালিকা দেওয়া হল:
১৯৫৭: ফণিগোপাল সেনগুপ্ত, ভারতীয় জাতীয় কংগ্রেস
১৯৬২: ফণিগোপাল সেনগুপ্ত, ভারতীয় জাতীয় কংগ্রেস
১৯৬৭: ফণিগোপাল সেনগুপ্ত, ভারতীয় জাতীয় কংগ্রেস
১৯৭১: মহম্মদ তাহির, ভারতীয় জাতীয় কংগ্রেস
১৯৭৭: লখন লাল কাপুর, জনতা পার্টি
১৯৮০: মাধুরী সিং, ভারতীয় জাতীয় কংগ্রেস
১৯৮৪: মাধুরী সিং, ভারতীয় জাতীয় কংগ্রেস
১৯৮৯: তসলিমুদ্দিন, জনতা দল
১৯৯৬: রাজেশ রঞ্জন, সমাজবাদী পার্টি
১৯৯৮: জয়কৃষ্ণ মণ্ডল, ভারতীয় জনতা পার্টি
১৯৯৯: রাজেশ রঞ্জন, নির্দল
২০০৪: উদয় সিং, ভারতীয় জনতা পার্টি
২০০৯: উদয় সিং, ভারতীয় জনতা পার্টি
২০১৪: সন্তোষ কুমার, জনতা দল (সংযুক্ত)

নির্বাচনী ফলাফল

আরও দেখুন
 পূর্ণিয়া জেলা
 লোকসভা কেন্দ্রগুলির তালিকা

তথ্যসূত্র

বিহারের লোকসভা কেন্দ্র
পূর্ণিয়া জেলা
১৫ নং ওয়ার্ড, কলকাতা পৌরসংস্থা

১৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা অঞ্চলের কিয়দংশ নিয়ে গঠিত। ১৫ নং ওয়ার্ড মানিকতলা বিধানসভা কেন্দ্রের অন্তর্গত।

বিবরণ
১৫ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি। পূর্ব দিকে সার্কুলার খাল। দক্ষিণ দিকে বিবেকানন্দ রোড। পশ্চিম দিকে আচার্য প্রফুল্লচন্দ্র রোড।

সাহিত্য গবেষণা সংস্থা বঙ্গীয় সাহিত্য পরিষদ এই ওয়ার্ডে অবস্থিত।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
১৬ নং ওয়ার্ড, কলকাতা পৌরসংস্থা

১৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের মানিকতলা ও গোয়াবাগান অঞ্চলের কিয়দংশ নিয়ে গঠিত। এটি মানিকতলা বিধানসভা কেন্দ্রের অন্তর্গত।

বিবরণ
১৬ নং ওয়ার্ডের সীমানা নিম্নরূপ: উত্তর দিকে রাজা রাজকৃষ্ণ রোড। পূর্ব দিকে আচার্য প্রফুল্লচন্দ্র রোড। দক্ষিণ দিকে অভেদানন্দ রোড। পশ্চিম দিকে বিধান সরণি।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
বদলপুরা

বদলপুর (অন্য বানান বদলপুরা) হল ভারতের বিহার রাজ্যের পাটনা জেলার একটি শহর। এই শহরটি পাটনা মহানগরীয় অঞ্চলের অন্তর্গত। ২০১১ সালের জনগণনা অনুসারে বদলপুরের লিঙ্গানুপাতের হার বিহারে সর্বনিম্ন (প্রতি ১০০০ পুরুষে ৬৩০ জন মহিলা)।

তথ্যসূত্র

পাটনার অঞ্চল
পাটনা জেলার শহর
বেইলি রোড, পাটনা

বেইলি রোড (Hindi: बेली रोड) হল ভারতের বিহার রাজ্যের রাজধানী পাটনা শহরের একটি রাস্তা ও অঞ্চল। এই রাস্তাটি পাটনা শহরকে দানাপুরের সঙ্গে যুক্ত করেছে। রাস্তাটি আয়কর গোলাম্বার থেকে শুরু হয়ে দানাপুরে শেষ হয়েছে। এটি পাটনার কেন্দ্রস্থলে অবস্থিত। রাস্তাটি পাটনার অন্যতম গুরুত্বপূর্ণ রাস্তা। এই রাস্তার ধারেই পাটনা হাইকোর্ট, পাটনা উইমেন’স কলেজ, পাটনা সচিবালয়, পাটনা পশুশালা, পাটনা বিমানবন্দর ইত্যাদি গুরুত্বপূর্ণ ভবন ও স্থাপনাগুলি অবস্থিত। বেইলি রোডের পোষাকি নাম জওহরলাল নেহেরু মার্গ। বেইলি রোড এলাকাটি পাটনা পুলিশের শাস্ত্রীনগর থানার অন্তর্গত।

ইতিহাস
ব্রিটিশ রাজত্বকালে পাটনা শিক্ষা ও বাণিজ্যকেন্দ্র হিসেবে এর হৃতগৌরব পুনরুদ্ধার করে। ১৯১২ সালে বেঙ্গল প্রেসিডেন্সি খণ্ডিত হলে পাটনা নবগঠিত বিহার ও উড়িষ্যা প্রদেশের রাজধানী হয়। প্রশাসনিক কাজের সুবিধার জন্য শহরের পরিধি বিস্তারিত করা হয়। এই সময় বাঁকিপুর শহরটি গড়ে ওঠে। বেইলি রোডের নামকরণ করা হয়েছিল নবগঠিত প্রদেশের লেফট্যানেন্ট গভর্নর স্যার স্টুয়ার্ট কোলভিন বেইলির নামানুসারে। এই অঞ্চলটিকে বলা হত নতুন রাজধানী অঞ্চল।

দর্শনীয় স্থান
 মাউন্ট কারমেল হাই স্কুল, পাটনা
 কেন্দ্রীয় বিদ্যালয়, বেইলি রোড
 পাটনা তারামণ্ডল
 ইকো পার্ক, পাটনা
 দিল্লি পাবলিক স্কুল, পাটনা (জুনিয়র উইং)
 বিহার সংগ্রহালয়
 পাটনা হাইকোর্ট

তথ্যসূত্র

পাটনার অঞ্চল
আব্দুস শাকুর (চিত্রশিল্পী)

আব্দুস শাকুর (জন্মঃ ৩১ ডিসেম্বর ১৯৪৭) হলেন বাংলাদেশের একজন স্বনামধন্য চিত্রশিল্পী।

শৈশব 
আব্দুস শাকুর ১৯৪৭ সালে বগুড়ায় জন্মগ্রহণ করেন।

শিক্ষা ও কর্মজীবন 
তিনি ১৯৬৫ সালে বগুড়া থেকে এসএসসি পাস করেন। এরপর ভর্তি হন ঢাকা আর্ট কলেজে। ১৯৭০ সালে তিনি ইন্সটিটিউট অব ফাইন আর্টস থেকে বি.এফ.এ. ডিগ্রি অর্জন করেন। ১৯৭৮ সালে তিনি ভারত এমএস বিশ্ববিদ্যালয় থেকে ফাইন আর্টসে পোস্ট ডিপ্লোমা করেন।

১৯৭৫ সালে তার প্রথম একক চিত্র প্রদর্শনী হয় রাজশাহীতে।

চিত্রকলায় অবদান 
তিনি তার শিল্পকর্মে ফোক মোটিভ দিয়ে গ্রামবাংলার অনবদ্য জীবনকথা, সংস্কৃতি ও কৃষ্টি ফুটিয়ে তুলেছেন।

সম্মাননা ও স্বীকৃতি 
 ডিপ্লোমা ইউক্রাস্টনিকটিকা, পোল্যান্ড 
 তৃতীয় পুরস্কার, আন্তর্জাতিক নোমা কনকর্স (এসিসিইউ), জাপান।
 চিত্র প্রদর্শনীর জন্য শ্রেষ্ঠ পুরস্কার, গুজরাত ললিতকলা একাডেমি, ভারত (১৯৭৭ সাল। 
 সম্মানসূচক উল্লেখ পুরস্কার, ১৩ তম জাতীয় শিল্প প্রদর্শনী,বাংলাদেশ।
 স্বর্ণপদক, ঢাকা আন্তর্জাতিক চিত্র প্রদর্শনী। 
 শিল্পী এসএম সুলতান পদক (২০০৮ সাল)। 
 বিচারক, ২৩তম জাতীয় চারুকলা প্রদর্শনী, ২০১৯ 
 তিনি অসংখ্য জাতীয় ও আন্তর্জাতিক প্রদর্শনীতে অংশ নিয়েছেন।

প্রকাশিত গ্রন্থাবলি 
 রেখাচিত্রে ১৯৭১

তথ্যসূত্র 

বাংলাদেশী পুরুষ চিত্রশিল্পী
বাঙালি শিল্পী
১৯৪৭-এ জন্ম
জীবিত ব্যক্তি
বাংলাদেশী চিত্রশিল্পী
হরিতাল

হরিতাল টি এক প্রকার বিষাক্ত খনিজ পদার্থ। সাধারণত আগ্নেয় শিলার সাথে এই পদার্থ পাওয়া যায়। এর আপেক্ষিক গুরুত্ব ৩.৪৯। এর গলানাঙ্ক ৩০০ ডিগ্রি থেকে ৩২৫ ডিগ্রি সেলসিয়াস। এর রঙ সবুজাভ হলুদ, সোনালি বা বাদামি হলুদ হয়ে থাকে।
 
প্রাচীন চীনে এই খনিজ পদার্থটি ঔষধ হিসাবে ব্যবহৃত হতো। এছাড়া চীনে তীর বা বল্লমের অগ্রভাগে হরিতাল বিষ হিসাবে ব্যবহার করা হতো। একসময় চীন এবং মধ্যপ্রাচ্য রাসায়নিক প্রক্রিয়া স্বর্ণ তৈরি প্রচেষ্টায় রসায়নবিদরা ব্যবহার করতেন। যদিও এই গবেষণায় স্বর্ণ তৈরি সম্ভব হয় নি। কিন্তু এই পদার্থটি যে চমৎকার রঙ প্রদান করতে পারে, এই অভিজ্ঞতা তাঁদের হয়েছিল। সেই সূত্রে পরবর্তীয় এই পদার্থটি রঙিন চিত্রকর্মে চিত্রশিল্পীরা ব্যবহার করতেন। বর্তমানে অবলোহিত লাল আলো সঞ্চালনকারী কাঁচ তৈরিতে এই পদার্থটি ব্যবহার করা হয়। এছাড়া অর্ধ-পরিবাহী পদার্থ এবং আলোক-সংবেদী পদার্থ তৈরিতে ব্যবহার করা হয়। এছাড়া রঙের উপাদান এবং আতশবাজিতে রঙ ফুটিয়ে তোলার ক্ষেত্রে এর ব্যবহার আছে।
 
আয়ুর্বেদ মতে- হরিতাল দুই প্রকার। এই প্রকার দুটি হলো- পত্র হরিতাল ও পিণ্ড হরিতাল।
 
১. পত্র হরিতাল : ভিন্ন নাম পত্রাখ্যা হরিতাল। আয়ুর্বেদে পত্র হরিতলাকে গুণের বিচারে শ্রেষ্ঠ বিবেচনা করা হয়। এই হরিতালের রঙ সোনালি এবং ওজনে ভারি। এটি স্নিগ্ধ এবং অভ্রের মতো স্তরে স্তরে বিন্যস্ত থাকে। এর স্বাদ কটু-কষযুক্ত। এর অমায়িক ব্যবহার হয়ে থাকে- বিষনাশক, কুষ্ঠ নিরাময়, রক্তদোষ নিরাময়ের ক্ষেত্রে। এছাড়া ব্রণদূরীকরণ, কফ, পিত্ত দোষ নিবারণেও ব্যবহার করা হয়।

২. পিণ্ড হরিতাল: ভিন্ন নাম পিণ্ডাখ্য হরিতাল। পিণ্ড হরিতাল মূলত পিণ্ডের মতো পাওয়া যায়। কখনো নগন্য মাত্রা এতে স্তর লক্ষ্য করা যায়। আয়ুর্বেদে এই হরিতলাকে পত্র হরিতালের চেয়ে কম গুণবিশিষ্ট হিসাবে বিবেচনা করা হয়। মেয়েদের রজোনাশক হিসাবে এর ব্যবহার আছে।

তথ্যসূত্র 

খনিজ পদার্থ
খনিজ সালফাইড
মৃণাল হক

মৃণাল হক (৯ সেপ্টেম্বর ১৯৫৮ - ২২ আগস্ট ২০২০) ছিলেন একজন বাংলাদেশী ভাস্কর। তিনি ঢাকার 'রাজসিক বিহার' ও রাজশাহী বিশ্ববিদ্যালয়ের সুবর্ণ জয়ন্তী টাওয়ার ভাস্কর্যের জন্য সর্বাধিক পরিচিত।

শিক্ষা
মৃণাল হক তৎকালীন পূর্ব পাকিস্তানের রাজশাহীতে জন্ম গ্রহণ করেন। রাজশাহী ক্যাডেট কলেজ ও রাজশাহী কলেজিয়েট স্কুল থেকে শিক্ষা গ্রহণ শেষে  ১৯৭৭ সালে ঢাকা বিশ্ববিদ্যালয়ের চারুকলা ইন্সটিটিউটে ভর্তি হন। ১৯৮৪ সালে তিনি মাস্টার্স সম্পন্ন করেন।

কর্মজীবন
১৯৯৫ সালে মৃণাল আমেরিকাতে পাড়ি জমান এবং সেখানে তার প্রথম কাজ শুরু করেন। নিউইয়ার্ক সিটিতে অবস্থিত বাংলাদেশের দূতাবাসে তার প্রথম প্রদর্শনী প্রদর্শিত হয়। তিনি নিউইয়ার্কে এত বেশি কাজ করেন যে, নিউইয়ার্কের সরকারি টিভি চ্যানেলে তার একটি সাক্ষাৎকার ২৬ বার এবং সিএনএন চ্যানেলে ১৮ বার প্রচারিত হয়।

২০০২ সালে মৃণাল দেশে ফিরে আসেন এবং স্থায়ীভাবে বসবাস শুরু করেন। একই বছর তিনি নিজ উদ্যোগে নির্মাণ করেন মতিঝিলের বক ভাষ্কর্যটি । ২০০৩ সালে রাজশাহী বিশ্ববিদ্যালয়ের সুবর্ণজয়ন্তী উপলক্ষে নির্মিত গোল্ডেন জুবিলী টাওয়ার তারই শিল্পকর্ম।

উল্লেখযোগ্য কর্ম
 দুর্জয় -রাজারবাগ পুলিশ লাইন
 রাজসিক বিহার - রূপসী বাংলা হোটেলের সামনে
 কোতোয়াল - ইস্কাটনে পুলিশ কমিশনারের কার্যালয়ের সামনে
 রত্নদ্বীপ - প্রধানমন্ত্রীর কার্যালয়ের সামনে
 অতলান্তিকে বসতি - নৌবাহিনী সদরদপ্তরের সামনে
 বলাকা - মতিঝিলে
 জাঙ্ক ইয়ার্ড ফ্যামিলি - তেজগাঁওয়ে অবস্থিত ঢালাই লোহা ও শিকল দিয়ে নির্মিত ১৮শ শতকের গাড়ি।
 সুবর্ণ জয়ন্তী টাওয়ার - রাজশাহী বিশ্ববিদ্যালয়ে
 ইস্পাতের কান্না - ধানমন্ডি ২৭ নম্বর সড়ক মোড়ে
 জননী ও গর্বিত বর্ণমালা - পরিবাগে ভাষা আন্দোলন নিয়ে নির্মিত।
 প্রত্যাশা- ফুলবাড়িয়ায়
 অপ্রতিরোধ্য চাটমোহর - চাটমোহর উপজেলার মুক্তিযুদ্ধের ভাস্কর্য।
 অগ্নিঝরা-৭১ - বরগুনা টাউন হলের সামনে স্থাপিত।
 প্রত্যয়' ৭১ -  মাওলানা ভাসানী বিজ্ঞান ও প্রযুক্তি বিশ্ববিদ্যালয়ের ভাস্কর্য।

পুরস্কার ও সম্মাননা

সমালোচনা
বাংলাদেশ সুপ্রিম কোর্টের সামনে গ্রিক দেবী থেমিসের অনুকরণে ভাস্কর্য স্থাপন করে সমালোচনার মুখে পড়েন।

মৃত্যু
তিনি ২২ আগস্ট ২০২০ শুক্রবার দিবাগত রাত আনুমানিক দুইটায় নিজ বাসায় মৃত্যুবরণ করেন।

চিত্রশালা

তথ্যসূত্র

বহিঃসংযোগ

১৯৫৮-এ জন্ম
২০২০-এ মৃত্যু
২০শ শতাব্দীর বাংলাদেশী পুরুষ শিল্পী
২০শ শতাব্দীর বাংলাদেশী ভাস্কর
রাজশাহী জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
২১শ শতাব্দীর বাংলাদেশী ভাস্কর
২১শ শতাব্দীর বাংলাদেশী পুরুষ শিল্পী
৩৮তম জাতীয় চলচ্চিত্র পুরস্কার (বাংলাদেশ)

৩৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৮তম আয়োজন; যা ২০১৫ সালের ৪ এপ্রিল তারিখে প্রদান করা  হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

সারাংশ
১০ মার্চ ২০১৫ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার-২০১৩' ঘোষণা করা হয়। এই বছর মোট ২৫টি শাখায় পুরস্কার প্রদান করা হয়। যার মধ্যে গাজী রাকায়েত পরিচালিত ছবি 'মৃত্তিকা মায়া' ১৭টি শাখায় পুরস্কার লাভ করে। এছাড়া চলচ্চিত্রে বিশেষ অবদানের জন্য অভিনেত্রী ও সংসদ সদস্য কবরী সারোয়ারকে আজীবন সম্মাননা দেয়া হয়।

জয়ীদের তালিকা

মেধা পুরস্কার

কারিগরি পুরস্কার

বিশেষ পুরস্কার
 আজীবন সম্মাননা- কবরী সারোয়ার
 শ্রেষ্ঠ শিশুশিল্পী শাখায় বিশেষ পুরস্কার - সৈয়দা অহিদা সাবরিনা (চলচ্চিত্র- অন্তর্ধান)
 শ্রেষ্ঠ প্রামাণ্য চলচ্চিত্র- শুনতে কি পাও! (প্রযোজক- সারাহ আফরিন)

আরও দেখুন
 মেরিল প্রথম আলো পুরস্কার
 ইফাদ ফিল্ম ক্লাব পুরস্কার
 বাবিসাস পুরস্কার

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
২০১৩-এর চলচ্চিত্র পুরস্কার